# Gerendás Község Képviselő-testületének 17/2017. (X.30.) Ör. sz. rendelete

**a „Szociális gondoskodás helyi szabályairól”**

Gerendás Község Képviselő-testülete a Szociális igazgatásról és szociális ellátásokról szóló 1993. évi III. törvény (a továbbiakban: Szt.) 26. §-ában, 32. § (3) bekezdésében, 45. §-ában és a 132. § (4) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 8. pontja feladatkörében eljárva, a települési támogatás keretében nyújtott ellátások jogosultsági feltételeiről, valamint az ellátások megállapításáról, kifizetéséről, folyósításáról valamint felhasználása ellenőrzéséről az alábbiakat rendeli el:

# Általános rendelkezések

1. § E rendelet célja; a szociálisan rászorult egyének és családok gondjainak enyhítése érdekében a Szociális igazgatásról és szociális ellátásokról szóló törvény rendelkezéseinek megfelelően meghatározza Gerendás lakópolgárai számára a települési támogatás keretében nyújtott ellátásokat, és a formáit, valamint a települési támogatási ellátások megállapításának, kifizetésének, folyósításának, ellenőrzésének szabályait.

2. § E rendelet hatálya kiterjed: az Szt. 3. §-ban felsorolt személyekre, ha lakóhelyük,- ennek hiányában tartózkodási helyük- Gerendás község területén van.

# Eljárási rendelkezések

3. § (1) A kérelmező jogosultságának megállapítása az Szt. 10.§ (2)-(5) bekezdésében foglaltak alapján történik.

(2) A települési támogatás keretén belül igénybe vehető ellátásokra vonatkozó kérelmeket a Kétsopronyi Közös Önkormányzati Hivatal Gerendási Kirendeltsége által rendszeresített formanyomtatványokon – a szükséges melléklettel együtt - kell benyújtani. Ugyanazon személy ugyanarra az időszakra tekintettel több jogcímen nem részesülhet települési támogatásban.

(3) A települési támogatás

(3) Abban az esetben, ha a kérelmező életkörülményei azonnali segítséget indokolnak, az ellátás a rászoruló nyilatkozata alapján is megállapítható.

(4) A települési támogatásra való jogosultság feltételeit minden év december 31-ig felül kell vizsgálni.

(5) A települési támogatás felhasználását a polgármester ellenőrizheti. A jogosult az ellenőrzést köteles lehetővé tenni, és az ellenőrzést végzővel együttműködni. Rendelkezésre kell bocsátania a kért adatokat, és igazolnia kell a települési támogatás cél szerinti felhasználását.

(6) Ha a települési támogatásra jogosult az ellenőrzést akadályozza, vagy az állapítható meg,

hogy a támogatást nem a céljának megfelelően használja fel, a támogatás megszüntethető.

(4.§ (1) Az e rendeletben meghatározott feltételek hiányában, vagy a rendelet szabályainak be nem tartásával nyújtott települési támogatást meg kell szüntetni, s a támogatást jogosulatlanul és rosszhiszeműen igénybe vevőt pedig kötelezni kell:

a) a pénzbeli települési támogatás visszafizetésére,

b) a természetben nyújtott támogatás esetén a dolog visszaszolgáltatására, vagy a szolgáltatásnak megfelelő pénzegyenérték megfizetésére.

(2) Az 5.§ 4) pontja szerinti hatáskört gyakorló szerv az e rendeletben szabályozott települési támogatás megtérítésének elrendelése esetén a megtérítés összegét, illetve pénzegyenértékét, a kötelezett kérelmére szociális és anyagi helyzetére tekintettel méltányosságból   
- 100.000.- Ft alatt a hatáskört gyakorló,

- 100.000.- Ft felett kizárólag a Képviselőtestület elengedheti vagy mérsékelheti.

**Az ellátások formái**

5. § (1) A települési támogatások formái:

a) Lakhatáshoz kapcsolódó rendszeres kiadások viseléséhez nyújtott támogatás

b) gyógyszer-kiadások viseléséhez nyújtott támogatás

c) rendkívüli települési támogatás pénzben

ca) kamatmentes kölcsön

cb) temetési segély

cc) eseti önkormányzati segély

d) települési támogatás természetben

da) köztemetés

db) eseti önkormányzati segély

(2) Szociális alapszolgáltatások formái:

a) étkeztetés,

b) házi segítségnyújtás,

c) család- és gyermekjóléti szolgálat

d) jelzőrendszeres házi segítségnyújtás

e) nappali ellátás: Idősek klubja

(3) Az (1) bekezdés c) pontjának cb) –cc) alpontjában, valamint az d) pontjának db) alpontjában foglalt ellátások megállapítását a Képviselőtestület a polgármesterre ruházza.

(4) A szociális feladat- és hatáskör gyakorlásáról, a hozott döntésekről a hatáskör gyakorlója félévenként tájékoztatja a képviselő-testületet.

(5) A (2) bekezdés a) –b) pontjaiban felsorolt szociális alapszolgáltatásokat Gerendás

Község Képviselő-testülete a Békéscsabai Közösségi Misszióval, c) pontban jelölt alapszolgáltatást a Békéscsabai Megyei Jogú Város Önkormányzatával között ellátási szerződés keretében biztosítja, d) pontban jelölt alapszolgáltatást az Orosházi Kistérség Többcélú Társulás útján, e) pontban jelölt alapszolgáltatást a gerendási Római Katolikus Egyházközséggel látja el.

(6) Az (5) bekezdésben foglalt alapszolgáltatások ellátására vonatkozó dokumentáció a rendelet 1. mellékletét képezi.

**Lakhatáshoz kapcsolódó rendszeres kiadások viseléséhez nyújtott támogatás**

6. § (1) Az önkormányzat az idős korú lakosság részére a hulladékszállítási díj megfizetéséhez támogatást nyújt.

a) Mentes a díj megfizetése alól a 70 éven felüli, a háztartásban egyedüli ingatlanhasználó a 70. életéve betöltését követő negyedév első napjától.

b) 50 %-os kedvezmény illeti meg azt a háztartást, ahol mindkét fél betöltötte a 70. életévét, a 70. életév betöltését követő negyedévnek első napjától.

(2) Az önkormányzat a díjkedvezményként biztosított közszolgáltatási díj összegét a közszolgáltató részére negyedévenként utólag, számla ellenében átutalással megtéríti.

**Gyógyszer-kiadások viseléséhez nyújtott támogatás**

7 . § (1) Az önkormányzat a gyógyszer-kiadások viseléséhez támogatást nyújt.

(2) A támogatásra jogosult, akinek a családban az egy főre jutó jövedelem nem haladja meg az öregségi nyugdíj legkisebb összegének 200 %-át és az igazolt havi gyógyszer kiadása meghaladja az öregségi nyugdíj legkisebb összegének 20 %-át. Megállapításának időtartama a tárgyév december 31.

(3) A gyógyszerköltség igazolására a háziorvosi igazolás, valamint annak alapján kiállított gyógyszertári igazolás szükséges.

(4) A támogatás mértéke :

a) 2.000.-Ft/hó, ha az igazolt havi gyógyszer kiadás az öregségi nyugdíj legkisebb összegének 20 %-a,

b) 3.000.-Ft/hó, ha az igazolt havi gyógyszer kiadás az öregségi nyugdíj legkisebb összegének 25 %-a,

c) 4.000.-Ft/hó, ha az igazolt havi gyógyszer kiadás az öregségi nyugdíj legkisebb összegének 30 %-a,

d) 5.000.-Ft/hó, ha az igazolt havi gyógyszer kiadás az öregségi nyugdíj legkisebb összegének 35 %-a.

# Rendkívüli települési támogatás

8. § (1) Rendkívüli települési támogatásban részesülhetnek azok a családok/személyek, akik létfenntartást veszélyeztető rendkívüli élethelyzetbe kerültek, időszakosan vagy tartósan létfenntartási gondokkal küzdenek.

A rendkívüli települési támogatás megállapításánál az Szt. 45.§ (3)–(4)–(5) bekezdéseit is alkalmazni kell.

(2) Létfenntartási gonddal küzd az a személy, ill. család akinek a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 150 %-át.

(3) Az ellátás mértéke nem meghatározott, azt a körülmények alapján úgy kell meg-

állapítani, hogy a rászorulóknak hathatós segítséget nyújtson, összege nem haladhatja meg az Szt. 45. § (7) bekezdésében meghatározott összeget.

(4) A készpénzben megállapított önkormányzati segély elbírálásáról és kifizetésről 8 napon belül kell gondoskodni, melyet a jogosult a házipénztárban vehet fel, vagy kérelmére az összeget pénzintézeti folyószámlára lehet utalni.

9. § (1) Az 5. § (1) bekezdés c) pontjának ca) alpontja szerinti kamatmentes támogatás – mint az önkormányzati segély egy formája - annak a személynek, ill. családnak nyújtható, aki időszakosan vagy tartósan létfenntartási gondokkal küzd, s megoldani ezt – átmenetileg - önerőből nem tudja, ugyanakkor rendszeres jövedelemmel vagy pénzellátással rendelkezik, amiből a kölcsön visszafizetése biztosított.

(2) A kölcsön maximális összege a nyugdíjminimum 5-szöröse. Visszafizetésének időtartama maximum a folyósítás évének december 31. napja.

(3) Visszafizetés elmaradása esetén újabb kölcsön nem nyújtható

(4) Kamatmentes kölcsön évente l alkalommal nyújtható.

(5) A kérelemben meg kell határozni a kölcsön célját, összegét, a kapott támogatásról 30 napon belül számlák becsatolásával el kell számolni.

(6) A Képviselő-testület keretösszeget állapít meg erre a célra, - a visszafizetett összegek

kerülnek újra kiosztásra a kérelmezők között -.

A keretösszeget az éves költségvetésben kell meghatározni.

10 .§ (1) A temetési költségek mérséklésére a 5. § (1) bekezdés c)pontjának cb) alpontja szerinti temetési segély állapítható meg annak a személynek aki az elhunyt eltemettetéséről gondoskodott.

(2) A segély összege a temetkezés költségeinek 10 %-a, maximum 20.000.-Ft.

(3) Nem állapítható meg temetési segély annak a hozzátartozónak, akinek a családjában az 1 főre jutó jövedelem eléri öregségi nyugdíj mindenkori legkisebb összegének 200 %-át, valamint annak sem

1. aki az elhalt személyt eltartási szerződésben gondozta,
2. aki a hadigondozásról szóló törvény szerint temetési segélyben részesül.
3. aki 1.000.000.- Ft feletti értékű vagyonnal rendelkezik, kivéve a lakhatását szolgáló ingatlant.

(4) Temetési segély céljára kamatmentes kölcsön is folyósítható.

(5) A temetési segély iránti kérelmet a haláleset bekövetkezését követő 30 napon belül lehet benyújtani, ennek elmulasztása jogvesztő.

11.§ (1) Köztemetés az Szt. 48. §-ban foglaltak szerint rendelhető el.

(2) Ha az elhunyt személy után hagyaték nem maradt, a köztemetés költségét a polgármester elengedheti, ha az eltemettetésre kötelezett személy anyagi, szociális körülményei azt indokolják.

(3) Köztemetésként csak a helyben szokásos legolcsóbb temetési mód rendelhető el.

12. § (1) az 5. § (1) db) pontja szerinti települési támogatás természetben nyújtott támogatás, így különösen:

1. gyermekek napközbeni ellátásához –étkeztetési, kollégiumi költségek, útiköltség-
2. rendkívüli gyógyszerkiadásokra
3. élelmiszer vásárlására

(2) Ha a segély gyógyszerkiváltásra irányul, annak elbírálásáról haladéktalanul

gondoskodni kell.

# Záró rendelkezések

# 13. § (1) E rendelet kihirdetése napját követő napon lép hatályba.

# (2) Hatályát veszti a szociális ellátásokról szóló 5/2015. (II.23.) Ör. sz. rendelet.

Lengyel Zsolt András Krajcsóné Tóth Ágnes

polgármester jegyző

# Záradék:

# Kihirdetve: 2017. október 30.

# Krajcsóné Tóth Ágnes

# jegyző